जिल बायडेन

जिल ट्रेसी जेकब्स बायडेन  (३ जून, १९५१:हॅमन्टन, न्यू जर्सी, अमेरिका - ) या एक अमेरिकन शिक्षणतज्ञ आहेत. या २०२१ ते ०२५ दरम्यान राष्ट्राध्यक्ष ज्यो बायडेन यांची पत्नी म्हणून अमेरिकेच्या प्रथम महिला होत्या. जिल बायडेन २००९-२०१७ दरम्यान त्यांचे पती उपराष्ट्राध्यक्ष असताना अमेरिकेच्या द्वितीय महिला होत्या. जिल बायडेन २००९पासून नॉर्दर्न व्हर्जिनिया कम्युनिटी कॉलेजमध्ये इंग्लिशच्या प्राध्यापिका आहेत. या पगारदार पदावर असलेल्या अमेरिकेच्या पहिल्याच प्रथम किंवा द्वितीय महिला आहेत.

बायडेन उच्चशिक्षित असून त्यांनी डेलावेर विद्यापीठातून इंग्लिशमध्ये पदवी, शिक्षणात पदव्युत्तर पदवी आणि वेस्ट चेस्टर युनिव्हर्सिटी आणि व्हिलानोव्हा विद्यापीठातून इंग्लिशमध्ये पदव्युत्तर पदव्या मिळवल्या आहेत. यानंतर त्या शिक्षणातील पी.एचडी. पदवीसाठी डेलावेर विद्यापीठात परतल्या आहे. त्यांनी तेरा वर्षे हायस्कूलमध्ये (इयत्ता ९-१२) इंग्लिश आणि वाचन शिकवले. याशिवाय मनोरुग्णालयातील भावनिक अपंगत्व असलेल्या किशोरवयीन मुलांना त्यांनी शिकवले. त्यानंतर त्या पंधरा वर्षे,ती डेलावेर टेक्निकल अँड कम्युनिटी कॉलेजमध्ये इंग्लिश आणि लेखन प्रशिक्षक होत्या.

 पूर्वजीवन 
जिल ट्रेसी जेकब्स यांचा जन्म ३ जून, १९५१ रोजी  हॅमन्टन, न्यू जर्सी येथे झाला.  त्या पाच बहिणींमध्ये सर्वात मोठ्या आहेत.  तिचे वडील, डोनाल्ड कार्ल जेकब्स,  दुसऱ्या महायुद्धात अमेरिकन आरमारात सिग्नलमन होते. नंतर त्यांनी बँकांमध्ये काम केले.  त्यांचे कुटुंब सिसिलीमधून अमेरिकेत आले होते. त्यांचे मूळ आडनाव ज्याकोपो होते   जिल बायडेनच्या आई बॉनी जीन (गॉडफ्रे) जेकब्स  गृहिणी  होत्या. Stated by Jill Biden at 2020 Democratic National Convention, August 18. जेकब्स कुटुंब जिल ८ वर्षांची असताना हॅटबोरो, पेनसिल्व्हेनिया येथून माहवाह, न्यू जर्सी येथे स्थलांतरित झाले.

लहानपणी, ती आणि तिचे कुटुंब हॅटबोरो, पेनसिल्व्हेनिया येथे राहत होते आणि ती आठ वर्षांची असताना माहवाह, न्यू जर्सी येथे स्थलांतरित झाली. डॉनल्ड जेकब्स येथे अनेक बँक आणि वित्तसंस्थांचे अधिकारी होे.   जिलचे आई आणि वडील स्वतःला निधर्मी वास्तववादी समजत असत.ते जरी चर्चमध्ये जात नसले तरीही जिल आपल्या आई बरोबर अनेकदा रविवारी जात असे.

जिल वयाच्या १५व्या वर्षांपासून काम करते आहे.तिने न्यू जर्सीच्या ओशन सिटीमध्ये होटेलमध्ये वेटरचे काम करण्यापासून     मॉडेलिंग पर्यंत अनेक कामे  केली आहेत. जिल स्वतः काहीशी बंडखोर आणि खोडकर असल्याचे कबूल करते.  

 शिक्षण, कारकीर्द, विवाह आणि कुटुंब 
जिल जेकब्सने पेनसिल्व्हेनियातील ब्रँडीवाइन कनिष्ठ महाविद्यालयात फॅशनसाठीच्या वस्तू विकण्याच्या कलेचा अभ्यास करण्यासाठी प्रवेश घेतला परंतु एका सत्रानंतर ते सोडून दिले  फेब्रुवारी १९७० मध्ये तिने बिल स्टीवन्सन या फुटबॉल खेळाडूशी लग्न करून  जिल स्टीवन्सन हे नाव घेतले.   त्यानंतर तिने डेलावेर विद्यापीठाजवळील नेवार्क शहरात स्टोन बलून  नावाचा बार सुरू केला. हा देशातील सर्वात यशस्वी कॉलेज बारपैकी एक समजला जातो..  

जिलने डेलावेर विद्यापीठाच्या  कला आणि विज्ञान महाविद्यालयात इंग्लिश शिकण्यासाठी प्रवेश घेतला.  मध्यंतरी तिने कॉलेजमधून एक वर्षाची सुट्टी घेउन विल्मिंग्टनमधील स्थानिक कंपनीमध्ये मॉडेलिंग केले.  १९७४मध्ये ती आणि स्टीवन्सन वेगळे झाले   
डावे|इवलेसे| १९७० च्या सुमारास ज्यो आणि जिल बायडेन
यानंतर तिची ओळख ज्यो बायडेनशी झाली. अनेकवेळा त्यांनी जिलला लग्न करण्याची मागणी घातली परंतु तिने नकार दिला. यामागे ज्योच्या पहिल्या लग्नापासूनच्या दोन मुलांना वाढविणे आणि ज्योच्या सार्वजनिक जीवनामुळे तिच्यावर येणारा प्रकाशझोत ही कारणे होती. 

शेवटी तिने संमती दिल्यावर त्यांनी १७ जून, १९७७ रोजी न्यू यॉर्क मधील संयुक्त राष्ट्रांच्या चॅपलमध्ये लग्न केले. 
डावे|इवलेसे| जिल बायडेन डेलावेर टेक्निकल अँड कम्युनिटी कॉलेजच्या स्टँटन कॅम्पसमध्ये १५ वर्षे शिकवत असत.
अल्ट=The Obamas and the Bidens in 2008|उजवे|इवलेसे|188x188अंश| ऑगस्ट २००८ मध्ये ओबामा आणि बायडेन

 अमेरिकेची द्वितीय महिला (२००९-२०१७) 
२००९मध्ये ओबामा-बायडेन अमेरिकेची राष्ट्राध्यक्ष निवडणूक जिंकल्यावर बायडेन कुटुंब वॉशिंग्टन, डी.सी.मधील अधिकृत निवासस्थानात रहायला लागले.  जिल बायडेनने आपली शिक्षिकेची कारकीर्द जपत जानेवारी २००९ मध्ये, तिने  नॉर्दर्न व्हर्जिनिया कम्युनिटी कॉलेज (NOVA)च्या अलेक्झांड्रिया आवारात सहायक प्राध्यापक म्हणून प्रारंभिक नियुक्तीसह दोन इंग्रजी अभ्यासक्रम शिकवण्यास सुरुवात केली.   अमेरिकेच्या उपराष्ट्राध्यक्षांच्या  जोडीदाराने असे नोकरी करण्याची ही पहिलीच वेळ होय.    
उजवे|इवलेसे| अधिकृत छायाचित्र, मार्च २००९
डावे|इवलेसे| नॉर्दर्न व्हर्जिनिया कम्युनिटी कॉलेजच्या अलेक्झांड्रिया आवारातील एक इमारत. बायडेन २००९पासून येथे प्राध्यापिका आहेत.
डावे|इवलेसे| डिसेंबर २०१२मधील अधिकृत छायाचित्र

 अमेरिकेची प्रथम महिला (२०२१-) 
२० जानेवारी, २०२१ रोजी ज्यो बायडेनने राष्ट्राध्यक्षपदाचा भार स्वीकारल्यावर जिल बायडेन अमेरिकेच्या प्रथम महिला झाल्या.  अमेरिकेच्या द्वितीय महिला आणि प्रथम महिलापदी असणाऱ्या बार्बरा बुश यांच्यानंतर जिल बायडेन दुसऱ्या होय. जिल बायडेन पहिल्या इटालियन वंशाच्या प्रथम महिला आहेत.  

 लेखन 

 पुस्तके 

 जेकब्स-बिडेन, जिल (२००६). कम्युनिटी कॉलेजमध्ये विद्यार्थी टिकवून ठेवणे: विद्यार्थ्यांच्या गरजा पूर्ण करणे (नेवार्क, DE: डेलावेअर विद्यापीठ, फॉल 2006) [डॉक्टरेट प्रबंध]
 बाडेन, जिल (२०१२). डोन्ट फरगेट, गॉड ब्लेस अवर ट्रूप्स (न्यू यॉर्क: सायमन आणि शुस्टर) [मुलांचे, राऊल कोलनचे चित्रण]

 नोंदी 

 संदर्भ 

वर्ग:अमेरिकेच्या प्रथम महिला
वर्ग:अमेरिकेच्या द्वितीय महिला
वर्ग:इ.स. १९५१ मधील जन्म
वर्ग:स्त्री चरित्रलेख